****

**REPUBLIKA HRVATSKA**

**SISAČKO MOSLAVAČKA ŽUPANIJA**

**OPĆINA LIPOVLJANI**

**OPĆINSKI NAČELNIK**

KLASA: 602-01/22-01/01

URBROJ: 2176-13-02-22-01

Lipovljani, 30. kolovoza 2022. godine

Na temelju članka 5. Odluke o subvencioniranju prijevoza učenika, Pročelnica Jedinstvenog upravnog odjela Općine Lipovljani, objavljuje

**J A V N I P O Z I V**

 **za dodjelu subvencije prijevoza učenicima srednjih škola**

I

Pravo na subvenciju prijevoza imaju učenici srednjih škola s prebivalištem na području općine Lipovljani koji su redovno upisani u srednju školu na području Republike Hrvatske i svakodnevno putuju od mjesta prebivališta do mjesta školovanja sredstvima javnog prijevoza.

 II

Subvencija prijevoza iznosi 25% cijene mjesečne učeničke karte za vlak za određenu relaciju.

 III

Subvencija prijevoza odobrava se za razdoblje od rujna do prosinca 2022. godine i od siječnja do lipnja 2023. godine.

 IV

Zahtjev po ovom pozivu podnosi roditelj odnosno skrbnik učenika uz supotpis učenika.

 V

Prijava za subvenciju prijevoza podnosi se na obrascu koji se može dobiti u Jedinstvenom upravnom odjelu Općine Lipovljani ili se može naći na web stranici Općine Lipovljani.

 VI

Uz prijavu za subvenciju prilaže se: potvrda o redovnom upisu u I., II., III. ili IV. razred srednje škole, potvrda o mjestu prebivališta ili kopija osobne iskaznice, kopija mjesečne karte (za vlak ili autobus) i broj računa učenika ili skrbnika na koji će se izvršiti isplata.

 VII

Učenici koji putuju autobusom priložit će mjesečnu kartu za autobus, a isplatit će im se 25% mjesečne karte za vlak.

 VII

Učenicima koji putuju autobusom iz Krivaja priznat će se 25% mjesečne karte za vlak od Lipovljana do Kutine ili do Novske.

 IX

Isplatu iznosa subvencije vrši Općina Lipovljani na tekući račun korisnika do kraja mjeseca za prethodni mjesec.

 X

Korisnik prava na subvenciju prijevoza dužan je o svakoj promjeni koja utječe na ostvarivanje tog prava odmah obavijestiti Jedinstveni upravni odjel Općine Lipovljani.

Ukoliko korisnik subvencije ne prijavi promjenu o prestanku školovanja, dužan je vratiti u cijelosti subvencionirani iznos koji je primio.

 XI

Sve potrebne informacije po ovom pozivu mogu se dobiti u Jedinstvenom upravnom odjelu Općine Lipovljani ili na telefon 044/ 676 933.

 XII

Zahtjevi se mogu podnijeti zaključno s 31. listopadom 2022. godine.

 Pročelnica

 Danijela Matejaš, dipl.iur.